মহিলার পেট থেকে বের হল হাফ মিটার কাপড়ের টুকরো! চূড়ান্ত গাফিলতি গ্রেটার নয়ডায়

ওয়েবডেস্ক-  চিকিৎসার বদলে ফের গাফিলতি (carelessness) হাসপাতালে (Hospital) ! এই কর্মকাণ্ডে ভুক্তিভোগী হলেন এক মহিলা। সন্তান প্রসবের পর অস্ত্রোপচারের সময় পেটের কাপড়ের অস্ত্র রেখেই সেলাই করে দিলেন চিকিৎসকেরা! এমনই ঘটনা ঘটেছে উত্তরপ্রদেশের (Uttar Pradesh)  গ্রেটার নয়ডায় (Greater Noida) ।

প্রায় দেড় বছর আগে সন্তানের জন্ম দেন ওই মহিলা। সেই সময় পেটে যন্ত্রণা নিয়েই হাসপাতাল থেকে বাড়ি ফেরেন তিনি। তখন ভেবেছিলেন সদ্য সন্তান প্রসবের কারণেই হয়তো এই যন্ত্রণা। কিন্তু যত দিন গিয়েছে সেই যন্ত্রণা তত বাড়তে থাকে। শেষমেশ  ফের অস্ত্রোপচার। যা দেখে আঁতকে ওঠার জোগাড়। মহিলার পেটে  রয়েছে কাপড়ের টুকরো, যার দৈর্ঘ্য প্রায় হাফ মিটার (Half Meter Cloth)। সিজারিয়ান ডেলিভারির সময় এই কাপড়ের টুকরোই তিনি দেখেছিলেন চিকিৎসকের হাতে। ঘটনায় সংশ্লিষ্ট থানায় অভিযোগ দায়ের করেছেন মহিলা। তিন চিকিৎসকের বিরুদ্ধে অভিযোগ দায়ের করা করেছেন তিনি।

পেটে যন্ত্রণা শুরু হতেই ওই হাসপাতালে গিয়েছিলেন ওই মহিলা। সেই সময় বিষয়টি খতিয়ে দেখার জন্য একটি তদন্ত কমিটি গঠন করেছিল হাসপাতাল কর্তৃপক্ষ। সেই কমিটিতে ছিলেন জেলার মুখ্য স্বাস্থ্য আধিকারিক এবং স্বাস্থ্য দফতরের দুই কর্তা। তাদের বিরুদ্ধেও তদন্তে গাফিলতির অভিযোগ দায়ের করেছে ভুক্তভোগী মহিলার পরিবার।

আরও পড়ুন- নিরাপত্তা, ক্রীড়া, মহাকাশে ইতিহাস ভারতের, বছরের শেষ ‘মন কি বাত’ থেকে বার্তা মোদির

পরিবারের অভিযোগ,  ২০২৩ সালের ১৪ নভেম্বর সিজারিয়ান ডেলিভারির মাধ্যমে সন্তান প্রসব করেছিলেন মহিলা। দু’দিন পর তাঁকে হাসপাতাল থেকে ছেড়েও দেওয়া হয়। তার পর থেকেই পেটে অসহ্য যন্ত্রণা। পরে যন্ত্রণা আরও বাড়তে থাকে। সন্তান প্রসবের সময়ে পেটের যে অংশে অস্ত্রোপচার হয়েছিল,  সেই অংশটি ফুলেও গিয়েছিল। তা নজরে আসতেই একাধিক হাসপাতালে যান ওই মহিলা। অনেক পরীক্ষার পরেও আসল কারণ বুঝতে পারেননি চিকিৎসকেরা। এই বছরের মার্চ মাস থেকেই অসুস্থ থাকেন ওই মহিলা সেই সঙ্গে অসহ্য যন্ত্রণা। হাসপাতালে ভর্তি করানো হয়। কোনও পরীক্ষা না করে ওষুধ দিয়ে ছেড়ে দেওয়া হয় তাঁকে। এপ্রিল মাসে কৈলাশ হাসপাতালের ভর্তি হন তিনি। সেখানে তাঁর অস্ত্রোপচার হয়। সেই সময়েই পেট থেকে বের হয় কাপড়ের টুকরো।

প্রমাণ হিসাবে অস্ত্রোপচারের করে বের করা কাপড়ের  টুকরো পেট থেকে বের করার সময়কার ভিডিও পুলিশের কাছে জমা দিয়েছে মহিলার পরিবার।

The post মহিলার পেট থেকে বের হল হাফ মিটার কাপড়ের টুকরো! চূড়ান্ত গাফিলতি গ্রেটার নয়ডায় first appeared on KolkataTV.